En abril de 1920 lanzan una ofensiva con a colaboración do ucranián Petliura y prenen Kiev o 6 de mayo. O Exercito Royo reaciona a linte y Mijaíl Tujachevsky abanza por Belarrusia y Iegorov y a Caballería de Semyon Budyonny abanza en dirección ta Galitzia. Os polacos retaculan en totz os frents. Os royos deixoron que os lituans ocupasen Vilna. En linte que o Exercito Royo ye en a muga de Prusia oriental se celebra o plebiscito dos districtos de Marienwerder y Allenstein, o 17 de chulio de 1920, y a mayoría prefiere depender dAlemanya. Tamién se produce o reparto do territorio de Teschen entre Polonia y Checoslovaquia y o retoque da muga en Zakopane por decisión dos Aliatos, y encara que os polacos lo acceptan, Checoslovaquia no permite o transporte darmas ta Polonia quan o 9 dagosto o Exercito Royo samana ta Torún.